Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3200

a) A természeti táji és kulturális táji értékekben gazdag területek fenntartható fejlesztése A természeti, genetikai, kulturális erõforrások, a rekreációs potenciál, vagy akár az identitási, arculati elemek tekintetében az ország minden régiójának lényeges erõforrásai a táji értékek által meghatározott helyi energiák. A táji értékeket hordozó területek, települések értékeinek fennmaradása gyakran elszigeteltségük, stagnálásuk eredménye. Megújulásukat leginkább elfeledett, háttérbe szorított, feltáratlan vagy alacsony hatékonysággal hasznosított értékeik segíthetik. Ezek tudatos, fenntartható, helyi fejlesztési kezdeményezéseken alapuló használatát kell erõsíteni, ez a nagyobb térség, régió érdeke is. A táj integráns értékhordozó, komplex kulturális, társadalmi, természeti kategóriát alkot. Bár a kiemelt táji értékek általában csak kisebb térségekben jelennek meg és alkotnak rendszereket, a régiókra, sõt az egész országra hatással lehetnek kisugárzásuk révén, meghatározva, befolyásolva gazdaságuk, társadalmuk arculatát, hozzájárulva identitásukhoz. A kiemelt hazai táji értékek, az urbanizációtól, túlburjánzott üdülõi infrastruktúrától, intenzív mezõgazdaságtól jobbára megkímélt térségekben találhatók. Viszonylagos érintetlenségükbõl kifolyólag az egészséges, kevéssé terhelt természeti környezet iránti rekreációs, turisztikai és lakókörnyezeti igény, a hagyományok iránti érdeklõdés, a helyi karakterû ökológiai, mezõgazdasági, kis- és kézmûipari termékek iránti kereslet határozott erõsödésével mindinkább felértékelõdõ erõforrássá válnak bennfoglaló térségeik számára. A táji értékek térségi hasznosítását ma még számos tényezõ akadályozza. Ezek közül kiemelhetõk a következõk: · az értékközpontú szemlélet hiányából adódóan az értékek felismerésének hiánya; · az értékek közös jövõkép és helyi részvétellel megfogalmazott stratégiai mentén történõ megõrzésének ill. fejlesztésének elmaradása; · a fejlesztési források korlátozott, idõben és támogatási céljait tekintve esetleges rendelkezésre állása; · a helyi térségi társadalom jogainak korlátozása a természeti környezet rekreációs használatában; · a helyi és üdülõi lakosság partneri közösségeinek hiánya; · a táj és ember kapcsolatának megszakadása; · a környezettudatosság, a térségi és táji identitás fejletlensége; · a közbiztonság problémái; · az elégtelen ökoturisztikai infrastruktúra; · az általános infrastrukturális problémák az urbanizált területektõl gyakran távol fekvõ részeken; · az egyes természetvédelmi területek térségfejlesztéssel való gyér kapcsolata, a kapcsolatok kialakításának korlátjai. A fenti akadályok felszámolásával a markáns táji adottságok a helyi identitás kialakításához, a helyi közösségek megújulásához, fennmaradásához járulhatnak hozzá, a helyi gazdaság motorjává válhatnak. A kuriózum jellegû tájak lehatárolásában fontos szempont a területi védettség, de emellett a tájesztétikai és tájökológiai értékek legfontosabb paraméterei (domborzat, területhasználat), a helyi gazdasági termelési kultúrák, hagyományok jellegzetességei is. a-i) Különleges természeti táji értékeket jelenítenek meg az országos és helyi jelentõségû védett területek; a nem területileg védett természeti örökséghez tartozó értékeknek otthont adó területek. Szintén e kategóriába tartoznak a nem minden esetben védett, de hazánkban csak nyomokban elõforduló kuriózumot képviselõ tájesztétikai értékeket hordozó (hegyvidékek, nagy erdõborítottság), valamint az európai szinten egyedülálló tájértéket képviselõ (vizes élõhelyek, különbözõ pusztai környezetek) területek. Ezeket a területeket az ipar, az intenzív mezõgazdaság, a közlekedés, az urbanizáció, az intenzív turizmus, valamint további természeti és antropogén eredetû kockázatok és krízishelyzetek veszélyeztetik. E negatív hatások megelõzése, csökkentése, kivédése és felszámolása a hatékony és fenntartható területfejlesztés fontos feladata, mert az egyes térségek táji adottságaira alapozott egyedi fejlesztéseinek eredményessége csak így biztosítható. A természeti táji értékek hasznosítását, egyúttal megõrzését szolgáló fejlesztések sokoldalú, alternatív mezõ- és erdõgazdálkodási, turisztikai, kisipari, energia- és hulladékgazdálkodási tevékenységek formájában jelentkezhetnek. a-ii) A természeti táji adottságokkal elválaszthatatlan kapcsolatban állnak a kulturális tájértékek. Ezeket szintén ápolni és õrizni kell a jelenlegi és a jövõ generációk számára, hiszen a kultúra helyi sajátosságai, tárgyi emlékei, tájátalakító ereje egyben az ország és Európa sokszínûségéhez járul hozzá. Az ember által megmunkált, alakított és újrarendezett természet alkotta tájakat kultúrtájakra oszthatjuk. A kultúrtájak lehatárolását meghatározó elem lehet a mezõ- és erdõgazdasági mûvelés jellege (különösen táji termelési kultúrák területe pl. borvidékek, speciális erdõmûvelési formák), vagy tárgyi mûemlékek elõfordulása, amelyek általában valamilyen vallási, népi hagyományhoz kötõdnek (ezek egy része a kulturális világörökségi listán szerepel, illetve a jövõben kerülhet fel rá, vagy egyéb védettség alatt áll). Ezek a térségek nem csak pontszerûek, hanem térben összefüggõ egészet alkotnak. Jelentõs megõrzendõ kulturális sokszínûséget jelentenek az ország magyar és nemzetiségi néprajzi csoportjai (pl.: a jászok, palócok, matyók, kunok, hajdúk, barkók, bakonyi svábok, dunai szerbek, gradistyei horvátok, tirpákok, stb.) által lakott térségek is. Habár sajátos identitásuk a történelem során részben feloldódott, kultúrájuk, szellemi és épített örökségük, tájhasználatuk eltérõ mértékben fennmaradt és területileg is jól behatárolható. Az erõforrások kézenfekvõ hasznosítása – a kulturális és örökségturizmus fejlesztése, a hagyományok turisztikai, kis- és kézmûipari termékké szervezése, ezek piacra jutásának segítése – fontos. Az erre alapozott, az értékek (különösen hagyományok) kibontakozását, újjáélesztését segítõ, ugyanakkor a túlzott koncentráltságot elkerülõ fenntartható fejlesztés feltételei még nem minden esetben biztosítottak. A világörökségi helyszínek jobb menedzsmentje és a különleges, egyedi adottságokra alapozott helyi kezdeményezések nemcsak az értékvédelemhez járulnak hozzá, hanem a turisztikai potenciál növeléséhez is. a-iii) Bizonyos területeken a területfejlesztésnek különös hangsúllyal kell érvényesítenie a környezetintegráltságot, a környezeti alapú fenntarthatóság elveit, de mindez nem mindig társul komplex táji értékekkel, a területek által hordozott adottságok nem képviselnek a térségfejlesztés irányait dominánsan meghatározó erõforrásokat. Ez a megközelítés elsõsorban a különbözõ, környezetileg érzékeny területek (pl. környezetföldtani szempontból különösen érzékeny karsztos területek, a talajvízszint csökkenésében jelentõsen érintett térségek, kisvízgyûjtõk és vízrendszerek, különösen a teljes egészében hazai területen található balatoni vízgyûjtõ stb.), a védett természeti területek, az Országos Területrendezési Tervben szereplõ területek (pl. Országos Ökológiai Hálózat elemei, komplex tájrehabilitációt igénylõ területek), az Érzékeny Természeti Területek és a Ramsari Területek esetében indokolt. Új tényezõként megjelennek az Európai Unió élõhelyvédelmi és madárvédelmi direktíváinak megfelelõen lehatárolt Natura 2000 területek is. Ez utóbbi területek kijelölése alapvetõen megváltoztatta a területi védettség alá került hazai természeti területek nagyságát és jellegét. Az EU közösségi jelentõségû területeiként kijelölt Natura 2000 területek és a magyar védett természeti területek már az ország területének 20,6%-át fedik le. Részcélok, beavatkozási területek: – Helyi természeti és kulturális erõforrások fenntartható hasznosítása: · A munkahelyteremtést biztosító ipartelepítésben a tisztább technológiákat, illetve a legjobb elérhetõ technikákat és a környezettudatos irányítási rendszereket alkalmazó tiszta ipari beruházások ösztönözhetõk. · Támogatni kell a kis volumenû helyi energiagazdálkodási, valamint az anyag- és hulladékgazdálkodási rendszerek kialakítását, melynek során a megújuló energiaforrások használata prioritást kell élvezzen. Mindez fenntartható módon járul hozzá az infrastrukturális problémák enyhítéséhez. · A környezetbarát ökoturizmus elterjedésének ösztönzése. A környezetbarát ökoturizmus nem jár nagyszámú munkahelyteremtéssel, azonban az e célra alkalmas, erdõben gazdag hegy- és dombvidéki területeken, történelmi borvidékeken, ill. tanyás térségekben kis népességû települések, aprófalvak találhatóak, ezek foglalkoztatási problémáit oldhatja. A tájba illõ üdülési funkciók átvétele az elnéptelenedõ települések kiüresedését is lassíthatja, megállíthatja. · Ökoturisztikai infrastruktúrafejlesztés a térség lakóinak bevonásával. Ez az ökoturisztikai tevékenységek ösztönzésének egyik legfontosabb eleme, megnyilvánulhat kerékpárutak és kapcsolódó szolgáltatási rendszerek, gyalogtúraútvonalak rendszerszerû és tematikus újjáépítésében, természetbarát szálláshelyek (turistaházak) rendszerének újjáélesztésében, tradicionális falusi környezetû turisztikai szálláshelyek kialakításában. · Ösztönözni kell a közeli vagy távolabbi urbanizált területekrõl érkezõ vendégekkel való tartós, családias vendéglátói kapcsolatok kialakítását. Így oldható a városi lakosság üdülõingatlan hiánya, elõsegíthetõ a rekreációra fordított városi jövedelmek Magyarországon, ill. régión belüli felhasználása. · Ösztönözni kell a helyi lakosság és az üdülõnépesség gazdasági és kulturális partnerségét. Ez egyrészt közös, táji értékvédõ és hagyományápoló értékrendet teremt, másrészt a helyi lakosság szolgáltatásainak igénybevétele a térségekben tartja a jövedelmet. · Meg kell teremteni az üdülõhelyi funkciókhoz szükséges települési infrastruktúrát és közbiztonságot. · Kitörést kínál a turizmushoz kapcsolódó, illetve attól függetlenül is létjogosult, a helyi termelési, tájhasznosítási, kézmûves kultúrákra támaszkodó, a tájkaraktert kihasználó termelés, kereskedelem és egyéb szolgáltatások erõsítése is. Támogatandó a helyi tájjellegû mezõgazdasági és ipari termékek, valamint szolgáltatások kialakítása, piacra jutása, marketingje, értékesítõ-beszerzõ szövetkezeteik, hitelesítõ helyi kamaráik szervezése. · Ösztönözni kell az erdõk közjóléti, rekreációs, valamint a helyi gazdaságban és a szociális viszonyok alakításában betöltött funkcióinak az ökológiai szempontokkal egyeztetett biztosítását, kiépítését. Az erdõbirtokosok és a rekreációs, szociális (hátrányos helyzetû társadalmi rétegek erdõkiélése), ill. vállalkozói erdõhasználók közötti partnerségi kapcsolatok kialakítása az energiaellátást és munkahelyteremtést szolgáló fenntartható és hatékony tájhasznosítás feltétele. · Ösztönözni kell – elsõsorban szervezett, óvodai, iskolai csoportok, illetve a felsõoktatásban és szakképzésben résztvevõk számára – a helyi, táji értékek bemutatására épülõ, a környezettudatos gondolkodást, szemléletformálást szolgáló programkínálat kidolgozását (kulturális, turisztikai és erdei iskola programok, témanapok, tematikus projektek stb.). Támogatni kell a sok szervezett csoportot fogadó, a helyi értékek bemutatását biztosító, oktatást segítõ intézmények mûködését. A helyi lakosok, szakemberek, vállalkozások bevonása révén ezek a programok rendszeres jövedelmet biztosíthatnak a térségben élõknek. · Integrált, a mezõ- és erdõgazdálkodási, rekreációs, védelmi igényeket érvényesítõ vadgazdálkodást kell kialakítani, ösztönözve a helyi érdekeltek, a helyi közösség partneri együttmûködését, részvételét. · Lehetõvé kell tenni, hogy a helyi lakó- és üdülõnépesség hozzáférhessen a táji értékekhez, fenntartató tájhasználata vagy kulturális és szociális igényeinek kielégítése során, a környezetvédelmi és természetvédelmi szempontok érvényesítése mellett. A hozzáférést akadályozó tényezõket – kivéve amelyek környezetvédelmi vagy természetvédelmi jellegûek – fel kell számolni, az érintett területek tulajdonosaival partnerségben. · A társadalmi részvételen és széleskörû partnerségen alapuló hazai Natúrparkhálózat kialakítását, továbbfejlesztését ösztönözni kell. Így e területek a fenntartható területfejlesztésnek (ökogazdálkodás, ökoturisztika), a sajátos tájszerkezet kialakításának, a helyi foglalkoztatás erõsítésének, azaz a fenntartható fejlõdés elvére épülõ komplex területfejlesztésnek a mintaterületeivé válhatnak. · Támogatni kell az építészeti örökség, a népmûvészet, és a kézmûves hagyományok és emlékek megõrzését. Ez a kulturális örökség fontos részeként a helyi és regionális identitás építésének eszközéül szolgálhat. · Elõ kell segíteni, hogy a magántõke, a közösségi és magánszféra közötti partnerség növekvõ szerepet kapjon a kulturális örökség épületeinek és tárgyainak helyreállításában, a kultúrtájak megõrzésében, fenntartásában és hasznosításában. A hasznosítás feltételeit pontosan meg kell határozni és rendszeresen ellenõrizni kell. · A történelmi és kulturális értékek korszerû bemutatására alkalmas közösségi terek kialakítását, a hagyományteremtést és hagyományok felélesztését támogatni kell (mûvelõdési házak, könyvtárak). · Világörökségi helyszínek, várak, kastélyok hálózatával partneri együttmûködések kialakítását elõ kell segíteni. – Helyi humánerõforrás fejlesztés-szervezés: · Erõsíteni kell a lakosság aktív részvételén és együttmûködésén alapuló helyi fejlesztési kezdeményezéseket. A helyi kezdeményezéseknek érvényesülni kell az összes részcél elérésére, a beavatkozások végrehajtására irányuló tevékenységekben. · Támogatni kell a lakosság különbözõ csoportjai közötti partneri együttmûködések kialakítását. A partnerség a helyi kezdeményezések, fejlesztési irányok kialakításának feltétele. · Fejleszteni kell a helyi fiatalok és felnõttek élményszerû, informális tanulását segítõ komplex oktatási-nevelési tevékenységeket, ezek infrastrukturális feltételeit. A tevékenységek szolgálják a fenntarthatósági, környezettudatos szemlélet elterjesztését, a helyi táji erõforrások megismerését és az ökoturisztikai, környezetbarát termelési módszerek, technikák megismertetésén keresztül a gazdaságélénkítést is, valamint ösztönzik a tájbarát és fenntartható táji fejlesztési kezdeményezéseket, a helyi, táji identitás elmélyítését. – Környezeti és kulturális szempontú tervezés és tájmenedzsment: · Támogatandók a táji egységek településcsoportjainak gazdaságfejlesztési együttmûködései és a faluhálózatok kialakítása. · A tájsebek, természetkárosítások rehabilitációját ösztönzõ fejlesztéspolitikát kell érvényesíteni és biztosítani a fenntartható tájhasználatot. · Ösztönözni kell a természetvédelemmel összhangban lévõ mezõgazdasági termelés kialakítását. · A tájesztétikai és tájökológiai szempontokat hathatósan kell érvényesíteni a mezõ- és erdõgazdasági tevékenységek és ezek tervezése során, a rendezési tervekkel összhangban, az õshonos fajok telepítésének és tartásának ösztönzése által is. · A térségek erdõterületeinek természetességét javítani kell, törekedve a tájak erdõtömbjeinek összekapcsolására is, így akadályozva és csökkentve az erdõterület fragmentációját (nem csak az erdõborítás mennyiségi növelése fontos). · Az térségek fejlesztését irányító szervezetek dolgozzanak ki fenntarthatósági keretstratégiákat. · A térségek fejlesztését irányító szervezetek minden – a térségeket közvetlenül vagy közvetve érintõ – fejlesztési kezdeményezést vizsgáljanak meg környezeti és fenntarthatósági szempontok alapján. · Figyelembe kell venni a kultúrtáji értékeket a városrehabilitáció, a falumegújítás és a településtervezés során. · A kastélyok, kúriák, udvarházak, várak, egyedi (kultúr)táji értékek (hidak, emlékhelyek, keresztek, emlékfák, stb.) állagmegóvása, környezetük fejlesztése támogatandó a turizmus érdekében. · Támogatandó a táji értékek tûz- és katasztrófavédelmének biztosítása.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes